34. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΑΝΑΠΛΗΡΩΤΟΥ ΕΘΝΙΚΗΣ ΟΙΚΟΝΟΜΙΑΣ ΄Αριθ. Κ.15955/3698 της 26 Νοεμ./14  Δεκ. 1971 (ΦΕΚ Β΄ 1004) Περί καθορισμού της φύρας καπνών ποικιλίας Βιρτζίνια. ΄Εχοντες υπ’ όψιν: 1)Τας διατάξεις του άρθρ. 12 του Α.Ν. 2552/1940 «περί διενεργείας πειραματικών καλλιεργειών καπνού τύπου «Βιρτζίνια», δι’ ων ορίζεται ότι πάσα λεπτομέρεια εις την εφαρμογήν του παρόντος νόμου κανονισθήσεται δια κοινών αποφάσεων των Υπουργών Οικονομικών και Γεωργίας. 2)Τας υποβληθείσας αναφοράς υπό τινων Εφόρων Καπνού, περί της ανάγκης ρυθμίσεως του θέματος της φύρας καπνών ποικιλίας «Βιρτζίνια». 3)Το υπ’ αριθ. Φ.315V/2/Α7723/12.10.1971 έγγραφον του Εθνικού Οργανισμού Καπνού. 4)Την υπ’ αριθ. Κ 10762/2380/9.8.1971 απόφασιν των Υπουργών Οικονομικών και Γεωργίας, δι’ ης ερρυθμίσθησαν θέματά τινα, σχετικώς με τα καπνά ποικιλίας «Βιρτζίνια», αποφασίζομεν: Καθορίζομεν ότι: 1)Επί των καπνών εις φύλλα παραγωγών ποικιλίας «Βιρτζίνια», των ευρισκομένων εις τας αποθήκας των, κατά την πρώτην, μετά την υποβολήν της δηλώσεως παραχθέντος καπνού εξέλεγξιν, αναγνωρίζεται φύρα μέχρι 10% επί της εν τη αδεία κατοχής αναγραφομένης ποσότητος, κατά την δευτέραν εξέλεγξιν μέχρι 4% και κατά τας λοιπάς μέχρι 2%. 2)Επί των καπνών εις φύλλα ποικιλίας «Βιρτζίνια», των αγοραζομένων υπό των Εμπόρων απ’ ευθείας παρά των παραγωγών ή παρ’ Εμπόρων, των μεταφερομένων εις τας αποθήκας των και μη υποστάντων επαναξήρανσιν «Redrying», αναγνωρίζεται φύρα μέχρι 10% κατά την πρώτην εξέλεγξιν επί της εν τη αδεία κατοχής αναγραφομένης ποσότητος, κατά την δευτέραν εξέλεγξιν μέχρι 4% και κατά τας λοιπάς μέχρι 2%. 3)Επί των καπνών εις φύλλα ποικιλίας «Βιρτζίνια», των κατεχομένων υπό παραγωγών ή Εμπόρων, υποστάντων προ πάσης εξελέγξεως επαναξήρανσινRedrying (μετά ή άνευ εισαγωγής των εις τεχνοζυμωτικούς θαλάμους), αναγνωρίζεται φύρα μέχρι 15% δια την πρώτην εξέλεγξιν και μέχρι 2% δια τας λοιπάς εξελέγξεις. Εάν τα καπνά ταύτα, πρίν ή υποστώσιν επεξεργασία-Redrying-(χωρική κατάστασις), έχουσιν ελεγχθή και έχει εκπεσθή το προβλεπόμενον ποσοστόν φύρας, υποστώσι δε εν συνεχεία την κατά τ΄ ανωτέρω επεξεργασίαν- Redrying-αναγνωρίζεται φύρα έως 7% δια την πρώτην εξέλεγξίν των, ως επεξειργασμένων, και έως 2% κατά τας λοιπάς εξελέγξεις. Βάσει όθεν, των κατά τ’ ανωτέρω καθοριζομένων ποσοστών φύρας επί των καπνών ποικιλίας «Βιρτζίνια», δέον όπως διενεργήται η εκκαθάρισις των κατ΄εσοδείαν μερίδων καπνοπαραγωγών και καπνεμπόρων. Η παρούσα δημοσιευθήτω δια της Εφημερίδος της Κυβερνήσεως. 